b'\n_START_ARTICLE_\n10. travnja u Domovinskom ratu\n_START_PARAGRAPH_\nDomovinski rat po nadnevcima: 10. travnja u Domovinskom ratu._NEWLINE_1990._NEWLINE__NEWLINE_- Na predstavljanju Srpske narodne obnove u Pan\xc4\x8devu njezin \xc4\x8delnik Mirko Jovi\xc4\x87 prvi put javno rekao da je "jadranska obala oduvijek bila srpska od Bojane do Rijeke", a da su "najve\xc4\x87e srpske luke Split i Rijeke"._NEWLINE_1991._NEWLINE__NEWLINE_- Na prvoj sjednici Vrhovnog dr\xc5\xbeavnog vije\xc4\x87a, pod predsjedanjem predsjednika Republike Hrvatske dr. Franje Tu\xc4\x91mana, ju\xc4\x8der nave\xc4\x8der u Zagrebu osnovan Zbor narodne garde, s osnovnom zada\xc4\x87om za\xc5\xa1tite ustavnog poretka i teritorijalnog integriteta Republike Hrvatske._NEWLINE__NEWLINE_- "Prema mojim spoznajama, usta\xc5\xa1e su po\xc4\x8dinile zlo\xc4\x8dine u Jasenovcu, a broj \xc5\xbertava - Hrvata, Srba, Roma i \xc5\xbdidova - kad se prebroje poimeni\xc4\x8dno (a za to \xc4\x87e biti mogu\xc4\x87nosti) ne\xc4\x87e prelaziti brojku od trideset tisu\xc4\x87a", rekao na HTV dr. Franjo Tu\xc4\x91man govore\xc4\x87i o posljedicama osnivanja Nezavisne Dr\xc5\xbeave Hrvatske 10. travnja 1941._NEWLINE__NEWLINE_- Nastavljena barikadna revolucija Srba u Borovu Selu kod Vukovara._NEWLINE_1992._NEWLINE__NEWLINE_- Ministri EZ u Luxembourgu nametnuli tri uvjeta Srbiji koje treba ispuniti da se ukinu negativne mjere prema njoj._NEWLINE__NEWLINE_- Predsjednik BiH Alija Izetbegovi\xc4\x87 uputio poziv me\xc4\x91unarodnoj zajednici da sprije\xc4\x8de srpski teror._NEWLINE__NEWLINE_- Srbi razaraju po\xc5\xa1tu u Sarajevu, kao i oda\xc5\xa1ilja\xc4\x8d RTV Sarajevo. Isto u\xc4\x8dinili i u Biha\xc4\x87u, uni\xc5\xa1tiv\xc5\xa1i oda\xc5\xa1ilja\xc4\x8d na Plje\xc5\xa1ivici._NEWLINE_1993._NEWLINE__NEWLINE_- Njema\xc4\x8dki ustavni sud odbio tu\xc5\xbebe liberala i oporbenih socijaldemokrata, \xc4\x8dime je dao zeleno svjetlo za sudjelovanje njema\xc4\x8dkih pilota u AWACS-ima u sklopu akcije NATO-a za nadzor bosanskog neba._NEWLINE__NEWLINE_- Makedonija postala 181. \xc4\x8dlanica Ujedinjenih naroda._NEWLINE_1994._NEWLINE__NEWLINE_- Dva NATO-va zrakoplova F-16 C bombardirala srpske polo\xc5\xbeaje u muslimanskoj enklavi u Gora\xc5\xbedu, javlja Hina, koja tako\xc4\x91er izvje\xc5\xa1tava da je ju\xc5\xbeni dio Gora\xc5\xbeda pao u srpske ruke. Odluku o napadu donio je Y. Akashi, konzultiraju\xc4\x87i se s Boutrosom Ghalijem._NEWLINE_1995._NEWLINE__NEWLINE_- Promet auto-cestom Zagreb-Lipovac kroz okupirano podru\xc4\x8dje zapadne Slavonije odvija se bez zastoja i ograni\xc4\x8denja, tako je proteklog vikenda zabilje\xc5\xbeena brojka od 4.422 vozila koja su prevezla 13.050 osoba._NEWLINE__NEWLINE_- Nakon vi\xc5\xa1e zahtjeva hrvatskih du\xc5\xbenosnika i institucija HR Herceg Bosne da se sazna istina o sudbini general-bojnika Vlade \xc5\xa0anti\xc4\x87a, kona\xc4\x8dno je Glavni sto\xc5\xbeer Armije BiH pokrenuo istragu protiv osumnji\xc4\x8denih pripadnika voda vojne policije Armije BiH._NEWLINE_1996._NEWLINE__NEWLINE_- Britansko ministarstvo vanjskih poslova samo 48 sati nakon \xc5\xa1to su se Srbija i Makedonija me\xc4\x91usobno priznale poslalo Beogradu nagradu u obliku - priznanja "SRJ" i uspostave punih diplomatskih odnosa.'